nibzard/narodne-novine-full-text-markdown huggingface dataset:
## KONAČNI SLUŽBENI REZULTATI IZBORA ZA ZASTUP­NIKE U HRVATSKI SABOR UTVRĐENI I OBJAVLJENI 13. prosinca 2011. u XII. izbornoj jedinici (koje biraju pripadnici albanske, bošnjačke, crnogorske, makedonske i slovenske nacionalne manjine)

### NN 144/2011 (14.12.2011.), KONAČNI SLUŽBENI REZULTATI IZBORA ZA ZASTUP­NIKE U HRVATSKI SABOR UTVRĐENI I OBJAVLJENI 13. prosinca 2011. u XII. izbornoj jedinici (koje biraju pripadnici albanske, bošnjačke, crnogorske, makedonske i slovenske nacionalne manjine)

DRŽAVNO IZBORNO POVJERENSTVO REPUBLIKE HRVATSKE

2936

Državno izborno povjerenstvo Republike Hrvatske u sastavu Branko Hrvatin, dipl. iur., predsjednik, Jakob Miletić, dipl. iur., potpredsjednik, Jasna Guštek, dipl. iur., potpredsjednica, Zdravka Čufar Šarić, dipl. iur., potpredsjednica, Aleksandra Jozić-Ileković, dipl. iur., potpredsjednica, Davor Orlović, dipl. iur., član, Zorislav Ham, dipl. iur., član, Josip Vresk, dipl. iur., član i Janja Horvat Drobnjak, dipl. iur., članica, na temelju članka 94. stavka 2. Zakona o izborima zastupnika u Hrvatski sabor (»Narodne novine«, broj 120/11 – pročišćeni tekst), objavljuje službene rezultate izbora zastupnika u Hrvatski sabor provedenih 3. i 4. prosinca 2011. godine

IZBOR ZASTUPNIKA U HRVATSKI SABOR NA TEMELJU LISTA U XII. IZBORNOJ JEDINICI

Izbor zastupnika kojeg biraju pripadnici albanske, bošnjačke, crnogorske, makedonske i slovenske nacionalne manjine

I. Od ukupno 26.312 birača, glasovalo je 6.233 birača, odnosno 23,69%.

Ukupno je utvrđeno važećih glasačkih listića 6.142 odnosno 98,54%.

Nevažeći je bio 91 glasački listić, odnosno 1,46%.

II. Pojedini kandidati dobili su sljedeći broj glasova:

|  |  |  |  |  |
| --- | --- | --- | --- | --- |
| 1. | kandidat NEDŽAD HODŽIĆ, dipl. ing. | 1.628 | glasova | 26,51% |
| 2. | kandidat ERMINA LEKAJ PRLJASKAJ | 1.554 | glasova | 25,30% |
| 3. | kandidat prof. dr. sc. ŠEMSO TANKOVIĆ | 1.077 | glasova | 17,54% |
| 4. | kandidat IDRIZ BEŠIĆ | 953 | glasova | 15,52% |
| 5. | kandidat NIKOLLE PREKPALAJ | 192 | glasova | 3,13% |
| 6. | kandidat IBRAHIM RUŽNIĆ, prof. | 181 | glasova | 2,95% |
| 7. | kandidat ANGEL MITREVSKI, dipl. ing. | 164 | glasova | 2,67% |
| 8. | kandidat PAŠK KAČINARI | 160 | glasova | 2,61% |
| 9. | kandidat SULEJMAN TABAKOVIĆ | 80 | glasova | 1,30% |
| 10. | kandidat IDRIS SULEJMANI | 73 | glasova | 1,19% |
| 11. | kandidat ĐEMAL BRATIĆ | 42 | glasova | 0,68% |
| 12. | kandidat DŽELJALJ MALIĆI | 38 | glasova | 0,62% |

III. Na temelju članka 46. u svezi članka 17. stavka 6. Zakona o izborima zastupnika u Hrvatski sabor, za zastupnika u Hrvatski sabor izabran je kandidat:

BOŠNJAČKE DEMOKRATSKE STRANKE HRVATSKE – BDSH

NEDŽAD HODŽIĆ, dipl. ing.

Klasa: 013-03/11-15/04
Urbroj: 507-11-17
Zagreb, 13. prosinca 2011.

Predsjednik
Branko Hrvatin, dipl. iur., v. r.

Ostalo, NN 144/2011-2936
## Odluka Ustavnog suda Republike Hrvatske o provedenim izborima

### NN 144/2011 (14.12.2011.), Odluka Ustavnog suda Republike Hrvatske o provedenim izborima

USTAVNI SUD REPUBLIKE HRVATSKE

2937

Na temelju članka 125. alineje 9. Ustava Republike Hrvatske (»Narodne novine« broj 56/90., 135/97., 113/00., 28/01. i 76/10.), članka 87. alineje 1. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst) i članka 96. Zakona o izborima zastupnika u Hrvatski sabor (»Narodne novine« broj 116/99., 109/00., 53/03., 69/03. – pročišćeni tekst, 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst), Ustavni sud Republike Hrvatske u sastavu Jasna Omejec, predsjednica Suda, te suci Mato Arlović, Marko Babić, Snježana Bagić, Mario Jelušić, Ivan Matija, Antun Palarić, Aldo Radolović, Duška Šarin i Miroslav Šeparović, na sjednici održanoj 13. prosinca 2011. donio je

ODLUKU

I. Na temelju Odluke predsjednika Republike Hrvatske o raspisivanju izbora za zastupnike u Hrvatski sabor, klasa: 013/03/11-01/01, urbroj: 71-05-03/1-11-1 od 31. listopada 2011. (»Narodne novine« broj 122/11.), izbori za zastupnike u 7. saziv Hrvatskog sabora održani su 3. i 4. prosinca 2011.

II. Izbori iz točke I. ove odluke provedeni su u skladu s Ustavom Republike Hrvatske, Ustavnim zakonom o Ustavnom sudu Republike Hrvatske i Zakonom o izborima zastupnika u Hrvatski sabor.

III. Ova odluka stupa na snagu danom donošenja, a objavit će se u istom broju »Narodnih novina« u kojem će Državno izborno povjerenstvo Republike Hrvatske objaviti konačne službene rezultate izbora iz točke I. ove odluke.

Broj: SuP-O-22/2011-1
Zagreb, 13. prosinca 2011.

Predsjednica
prof. dr. sc. Jasna Omejec, v. r.

Odluka, NN 144/2011-2937
## Odluka o povjeravanju mandata za sastavljanje Vlade Republike Hrvatske

### NN 145/2011 (15.12.2011.), Odluka o povjeravanju mandata za sastavljanje Vlade Republike Hrvatske

PREDSJEDNIK REPUBLIKE HRVATSKE

2938

Na temelju odredbe članka 98. stavka 1. podstavka 3., a u svezi s odredbom članka 110. Ustava Republike Hrvatske (»Narodne novine«, broj 85/10 – pročišćeni tekst), donosim

ODLUKU

O POVJERAVANJU MANDATA ZA SASTAVLJANJE VLADE REPUBLIKE HRVATSKE

1. Na temelju raspodjele zastupničkih mjesta u Hrvatskom saboru i obavljenih konzultacija, mandat za sastavljanje Vlade Republike Hrvatske povjeravam Zoranu Milanoviću.

2. Odmah po sastavljanju Vlade, a najkasnije u roku od 30 dana od prihvaćanja mandata, mandatar Zoran Milanović dužan je program Vlade i Vladu predstaviti Hrvatskom saboru i zatražiti glasovanje o povjerenju.

3. Ova Odluka stupa na snagu danom donošenja.

Klasa: 013-03/11-03/01

Urbroj: 71-05-03/1-11-1

Zagreb, 14. prosinca 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 145/2011-2938
## Odluka o sazivanju prvog zasjedanja Hrvatskoga sabora

### NN 145/2011 (15.12.2011.), Odluka o sazivanju prvog zasjedanja Hrvatskoga sabora

PREDSJEDNIK REPUBLIKE HRVATSKE

2939

Na temelju odredbe članka 98. stavka 1. podstavka 1., a u svezi s odredbom članka 74. stavka 2. Ustava Republike Hrvatske (»Narodne novine«, broj 85/10 – pročišćeni tekst) i članka 5. stavka I. Zakona o izborima zastupnika u Hrvatski sabor (»Narodne novine«, broj 111/99, 109/00, 53/03, 69/03 – pročišćeni tekst, 167/03, 44/06, 19/07, 20/09, 145/10, 24/11, 93/11 i 120/11 – pročišćeni tekst), donosim

ODLUKU

O SAZIVANJU PRVOG ZASJEDANJA HRVATSKOGA SABORA

1. Sazivam prvo zasjedanje Hrvatskoga sabora, 22. prosinca 2011. godine u 10.00 sati u zgradi Hrvatskoga sabora, u Zagrebu, Trg sv. Marka 6.

2. Ova Odluka stupa na snagu danom donošenja.

Klasa: 013-03/11-04/01

Urbroj: 71-05-03/1-11-1

Zagreb, 14. prosinca 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 145/2011-2939
## Rješenje o određivanju paušalnog iznosa za troškove kaznenog postupka

### NN 145/2011 (15.12.2011.), Rješenje o određivanju paušalnog iznosa za troškove kaznenog postupka

MINISTARSTVO PRAVOSUĐA

2940

Na temelju članka 152. Zakona o kaznenom postupku (»Narodne novine« broj 152/08, 76/09, 80/11) donosim

RJEŠENJE

O ODREĐIVANJU PAUŠALNOG IZNOSA ZA TROŠKOVE KAZNENOG POSTUPKA

I.

Paušalni iznos za troškove kaznenog postupka određuje se u rasponu od 300,00 do 50.000.00 kuna.

II.

Danom stupanja na snagu ovog Rješenja prestaje važiti Odluka o određivanju paušalnog iznosa za troškove kaznenog postupka (»Narodne novine« broj 102/93).

III.

Ova Odluka stupa na snagu osmoga dana od dana objave u »Narodnim novinama«.

Klasa: 710-01/11-01/177
Urbroj: 514-02-02-11-1
Zagreb, 30. studenoga 2011.

Ministar
Dražen Bošnjaković, v. r.

Rješenje, NN 145/2011-2940
## Pravilnik o izmjenama Pravilnika o načinu raspodjele i obračuna troškova za isporučenu toplinsku energiju

### NN 145/2011 (15.12.2011.), Pravilnik o izmjenama Pravilnika o načinu raspodjele i obračuna troškova za isporučenu toplinsku energiju

MINISTARSTVO GOSPODARSTVA, RADA I PODUZETNIŠTVA

2941

Na temelju članka 24. stavka 4. Zakona o proizvodnji, distribuciji i opskrbi toplinskom energijom (»Narodne novine«, broj 42/05, 20/10) ministar gospodarstva, rada i poduzetništva donosi

PRAVILNIK

O IZMJENAMA PRAVILNIKA O NAČINU RASPODJELE I OBRAČUNU TROŠKOVA ZA ISPORUČENU TOPLINSKU ENERGIJU

Članak 1.

Pravilnik o izmjenama i dopunama Pravilnika o načinu raspodjele i obračunu troškova za isporučenu toplinsku energiju (»Narodne novine« br. 136/11) mijenja se u stavku 1. i 3. i glasi:

Mijenja se dio stavka 1. i glasi:

(1) Veličine za izračun:

UST – korekcijski faktor ukupno isporučene toplinske energije u obračunskom razdoblju na zajedničkom mjerilu toplinske energije za sve uporabne cjeline koje nemaju ugrađene uređaje za lokalnu razdiobu troškova isporučene toplinske energije (25).

Mijenja se stavak 3. i glasi:

(3) Veličina UST iz ovog članka iznosi 25, a ista se jednom godišnje mora uskladiti sa stvarno ostvarenim uštedama na zajedničkom mjerilu toplinske energije u odnosu na prethodnu ogrjevnu sezonu za razdiobu troškova isporučene toplinske energije, svedeno na stupanj – dane grijanja. Uskladu veličine UST obavlja predstavnik suvlasnika, odnosno od njega ovlaštena fizička ili pravna osoba i dostavlja distributeru u formatu i rokovima koje odredi distributer. Distributer je obavezan prethodno dostaviti predstavniku suvlasnika, ili od njega ovlaštenoj fizičkoj ili pravnoj osobi podatke o potrošnji zajedničkog mjerila toplinske energije za tekuću i prethodnu ogrijevnu sezonu.«

Članak 2.

Ovaj Pravilnik o izmjenama Pravilnika o načinu raspodjele i obračunu troškova za isporučenu toplinsku energiju objavit će se u »Narodnim novinama«, a stupa na snagu 1. siječnja 2012. godine.

Klasa: 011-01/11-01/223

Urbroj: 526-04/01-01/4-11-7

Zagreb, 6. prosinca 2011.

Ministar
mr. sc. Đuro Popijač, v. r.

Pravilnik, NN 145/2011-2941
## Pravilnik o izmjenama i dopunama Pravilnika o tehničkim uvjetima vozila u prometu na cestama

### NN 145/2011 (15.12.2011.), Pravilnik o izmjenama i dopunama Pravilnika o tehničkim uvjetima vozila u prometu na cestama

MINISTARSTVO MORA, PROMETA I INFRASTRUKTURE

2942

Na temelju članka 236. stavka 4. Zakona o sigurnosti prometa na cestama (»Narodne novine«, broj: 67/08, 48/10 i 74/11) ministar mora, prometa i infrastrukture, uz suglasnost ministra nadležnog za unutarnje poslove, donosi

PRAVILNIK

O IZMJENAMA I DOPUNAMA PRAVILNIKA O TEHNIČKIM UVJETIMA VOZILA U PROMETU NA CESTAMA

Članak 1.

U Pravilniku o tehničkim uvjetima vozila u prometu na cestama (»Narodne novine« br. 51/10 i 84/10) u članku 10. u stavku 1. iza riječi: »masa« dodaju se riječi: » i ukupna masa«.

U točki 1. iza riječi: »mase« dodaju se riječi: »i ukupne mase«.

Članak 2.

U članku 47. u stavku 1. u točki 2. riječi »L1« brišu se.

Članak 3.

Članak 86. mijenja se i glasi:

»Motorna vozila moraju biti opremljena sljedećom količinom i vrstom vatrogasnih aparata punjenih prahom ABC:

– osobni automobil za obavljanje autotaksi prijevoza – jedan vatrogasni aparat od 2 kg,

– osobni automobil u vlasništvu (ili na korištenju na temelju ugovora o zakupu odnosno leasingu) pravnih osoba, obrtnika, tijela državne uprave i tijela lokalne i područne (regionalne) samouprave koji služe prijevozu za vlastite potrebe – jedan vatrogasni aparat od 1 kg,

– osobni automobil (8+1) i tramvajska motorna kola – jedan vatrogasni aparat od 2 kg,

– autobusi kategorije M2 i teretna motorna vozila kategorije N1- jedan vatrogasni aparat od 3 kg,

– autobusi kategorije M3 i teretna motorna vozila kategorije N2 i N3 – jedan vatrogasni aparat od 6 kg,

– teretna motorna vozila s prikolicom ili poluprikolicom – dva vatrogasna aparata od 6 kg.«

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-01/11-02/73

Urbroj: 530-07-11-1

Zagreb, 1. prosinca 2011.

Ministar
Božidar Kalmeta, v. r.

Pravilnik, NN 145/2011-2942
## Pravilnik o izmjenama i dopunama Pravilnika o zvanjima i svjedodžbama o osposobljenosti pomoraca

### NN 145/2011 (15.12.2011.), Pravilnik o izmjenama i dopunama Pravilnika o zvanjima i svjedodžbama o osposobljenosti pomoraca

MINISTARSTVO MORA, PROMETA  I INFRASTRUKTURE

2943

Na temelju članka 1021. Pomorskog zakonika (»Narodne novine« br. 181/04, 76/07, 146/08, 61/11) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O ZVANJIMA I SVJEDODŽBAMA O OSPOSOBLJENOSTI POMORACA

Članak 1.

Članak 103. mijenja se i glasi:

»Članak 103.

(1) Svjedodžbe o dopunskoj osposobljenosti kojima je valjanost pet godina, osim svjedodžbi iz članka 11., 50., 55. i 56. ovog Pravilnika, obnavljaju se za isto razdoblje, ukoliko naslovnik svjedodžbe dokaže svoju stručnu osposobljenost.

(2) Stručna osposobljenost iz stavka 1. ovoga članka dokazuje se:

a) plovidbenom službom iz točke a) stavka 2. članka 101. ovog Pravilnika, na brodu za kojega se takva svjedodžba o osposobljenosti zahtijeva ili;

b) ponovnim polaganjem ispita za stjecanje odnosne svjedodžbe ili;

c) obavljanjem onih dužnosti koje se drže jednakima plovidbenoj službi i to: lučkoga kapetana, inspektora sigurnosti plovidbe, djelatnika Ministarstva ili lučke kapetanije koji je rješenjem Ministarstva ovlašten obavljati inspekcijske poslove, peljara, člana ispitnoga povjerenstva za stjecanje odnosne svjedodžbe o osposobljenosti ili nastavnika u teoretskom ili praktičnom obrazovanju ili izobrazbi polaznika za stjecanje odnosne svjedodžbe o osposobljenosti i to najmanje u razdoblju od 12 mjeseci tijekom proteklih pet godina.

(3) Svjedodžba o temeljnoj sigurnosti na brodu (STCW A-VI/1), Svjedodžba o osposobljenosti za rukovanje brodicom za spašavanje i spasilačkom brodicom osim brze spasilačke brodice (STCW VI/2), Svjedodžba o osposobljenosti za rukovanje brzom spasilačkom brodicom (STCW VI/2), Svjedodžba o osposobljenosti za upravljanje gašenjem požara (STCW VI/3) obnavlja se za isto razdoblje na temelju ponovnog uspješno završenog programa izobrazbe sukladno Prilogu D koji je sastavni dio ovog Pravilnika ili ponovnim polaganjem ispita za stjecanje odnosne svjedodžbe.

(4) Izobrazba radi obnove svjedodžbi iz članka 11., 50., 55., 56. Pravilnika može se održavati na brodu, uz uvjet da Ministarstvo odobri program izobrazbe koji će se odvijati na brodu, te da zapovjednik broda ovjeri dnevnik izobrazbe pomoraca kojim potvrđuje da je pomorac s uspjehom savladao odobreni program izobrazbe.«

Članak 2.

Iznimno od odredaba Pravilnika, svjedodžbe o osposobljenosti iz članaka 11., 15., 16., 17., 18., 19., 20., 21., 29., 30., 31., 32., 33., 51., 52., 53., 54., 55., 56., 59. te 66. koje se izdaju, obnavljaju ili zamjenjuju nakon 1. siječnja 2012. godine, imaju valjanost do 31. prosinca 2016. godine.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/11-02/88

Urbroj: 530-04-11-1

Zagreb, 29. studenoga 2011.

Ministar
Božidar Kalmeta, v. r.

Pravilnik, NN 145/2011-2943
## Pravilnik o dopuni Pravilnika o raspodjeli carinskih kvota za poljoprivredne i prehrambene proizvode

### NN 145/2011 (15.12.2011.), Pravilnik o dopuni Pravilnika o raspodjeli carinskih kvota za poljoprivredne i prehrambene proizvode

MINISTARSTVO POLJOPRIVREDE, RIBARSTVA I RURALNOG RAZVOJA

2946

Na temelju članka 26. stavka 2. Zakona o uređenju tržišta poljoprivrednih proizvoda (»Narodne novine« br. 149/09, 22/11), ministar poljoprivrede, ribarstva i ruralnog razvoja, uz suglasnost ministra nadležnog za financije, donosi

PRAVILNIK

O DOPUNI PRAVILNIKA O RASPODJELI CARINSKIH KVOTA ZA POLJOPRIVREDNE I PREHRAMBENE PROIZVODE

Članak 1.

U Pravilniku o raspodjeli carinskih kvota za poljoprivredne i prehrambene proizvode (»Narodne novine« br. 121/2010) u članku 5. iza stavka 3. dodaje se stavak 3a koji glasi:

»3.a Iznimno od odredbi iz stavka 3. ovoga članka, zahtjev za dodjelu određene količine robe u okviru pojedine carinske kvote i to za raspodjelu carinskih kvota iz Uredbe o carinskoj tarifi za 2012. godinu, podnosi se Agenciji za plaćanja zaključno s 28. prosinca 2011. godine.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 080-01/08-01/132

Urbroj: 525-05-2-0226/11-35

Zagreb, 12. prosinca 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 145/2011-2946
## Rješenje o osnivanju i imenovanju Povjerenstva za zaštitu biljnih sorti

### NN 145/2011 (15.12.2011.), Rješenje o osnivanju i imenovanju Povjerenstva za zaštitu biljnih sorti

MINISTARSTVO POLJOPRIVREDE, RIBARSTVA I RURALNOG RAZVOJA

2947

Na temelju članka 27. Uredbe o načelima za unutarnje ustrojstvo tijela državne uprave (»Narodne novine« broj 43/01 i 8/04), članka 5. stavka 2. Zakona o zaštiti biljnih sorti (»Narodne novine« broj 131/97, 62/00, 67/08) i članka 6. Pravilnika o unutarnjem redu Ministarstva poljoprivrede, ribarstva i ruralnog razvoja (klasa: 011-02/08-01/25, urbroj: 525-01-08-1) od 23. travnja 2008. godine, ministar poljoprivrede, ribarstva i ruralnog razvoja, donosi

RJEŠENJE

O OSNIVANJU I IMENOVANJU POVJERENSTVA ZA ZAŠTITU BILJNIH SORTI

I.

Osniva se Povjerenstvo za zaštitu biljnih sorti.

II.

U Povjerenstvo iz točke I. ovoga Rješenja imenuju se:

Predsjednica

Andreja Martonja Hitrec, Ministarstvo poljoprivrede, ribarstva i ruralnog razvoja;

Tajnica

Ružica Jurić, HCPHS, Zavod za sjemenarstvo i rasadničarstvo;

Članovi

Stjepan Havrda, Agronomski fakultet Sveučilišta u Zagrebu;

Davorin Kajba, Šumarski fakultet Sveučilišta u Zagrebu;

Katica Palčić Jakopović, Ministarstvo poljoprivrede, ribarstva i ruralnog razvoja;

Andreja Bišćan Rendulić, Ministarstvo poljoprivrede, ribarstva i ruralnog razvoja.

III.

Imenovanim članovima Povjerenstva iz točke I. ovog Rješenja pripada naknada za rad određena Odlukom Vlade Republike Hrvatske o visini naknade za rad u povjerenstvima klasa: 120-02/11-01/04, urbroj: 5030120-11-2 od 5. svibnja 2011. godine.

IV.

Ovo Rješenje stupa na snagu danom donošenja.

Klasa: 080-01/11-01/82

Urbroj: 525-02-1-0005/11-1

Zagreb, 21. rujna 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Rješenje, NN 145/2011-2947
## Obavijest o zaprimljenom zahtjevu za registraciju oznaka zemljopisnog podrijetla naziva "Krčki pršut"

### NN 145/2011 (15.12.2011.), Obavijest o zaprimljenom zahtjevu za registraciju oznaka zemljopisnog podrijetla naziva "Krčki pršut"

MINISTARSTVO POLJOPRIVREDE, RIBARSTVA I RURALNOG RAZVOJA

2949

Ministarstvo poljoprivrede, ribarstva i ruralnog razvoja na temelju članka 8. stavka 4. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 15. stavka 6. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

OBAVIJEST

O ZAPRIMLJENOM ZAHTJEVU ZA REGISTRACIJU OZNAKE ZEMLJOPISNOG PODRIJETLA NAZIVA »KRČKI PRŠUT«

1. Ministarstvo poljoprivrede, ribarstva i ruralnog razvoja (u daljnjem tekstu: Ministarstvo) je 16. travnja 2010. godine zaprimilo zahtjev za postupak registracije oznake zemljopisnog podrijetla naziva »Krčki pršut« od Mesnica – market »Žužić«, Krk, Zagrebačka b.b., 51500 Krk.

2. Sastavni dio ove Obavijesti čini i Zahtjev za registraciju oznake zemljopisnog podrijetla »Krčki pršut«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u propisanom roku podnijeti prigovor na zahtjev za registraciju oznake sukladno članku 9. stavku 1. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (u daljnjem tekstu: Zakon).

4. Rok za podnošenje prigovora je tri mjeseca od dana objave ovoga Zahtjeva za registraciju oznake sukladno članku 9. stavku 2. Zakona.

5. Sukladno članku 16. stavku 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (u daljnjem tekstu: Pravilnik) prigovor se podnosi na Obrascu Priloga IV Pravilnika.

6. Razlozi za ulaganje prigovora definirani su člankom 9. stavkom 3. Zakona.

7. Specifikacija proizvoda i Jedinstveni dokument sukladno članku 15. stavku 7. Pravilnika objavit će se na web-stranici Ministarstva (www.mps.hr) nakon objave ove Obavijesti.

Klasa: UP/I-310-26/10-01/6

Urbroj: 525-13-2-0497/11-14

Zagreb, 7. prosinca 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

[Zahtjev za registraciju oznake zemljopisnog podrijetla »Krčki pršut«](dodatni/418423.pdf)

Ostalo, NN 145/2011-2949
## Odluka o katastarskoj izmjeri na području Općine Sali za katastarsku općinu Božava

### NN 145/2011 (15.12.2011.), Odluka o katastarskoj izmjeri na području Općine Sali za katastarsku općinu Božava

DRŽAVNA GEODETSKA UPRAVA

2953

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE SALI ZA KATASTARSKU OPĆINU BOŽAVA

1. U svrhu izrade katastra nekretnina i obnove zemljišne knjige na području Općine Sali za katastarsku općinu Božava provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Sali za katastarsku općinu Božava dužni su do 1. ožujka 2012. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Sali za katastarsku općinu Božava dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar i tvrtka Cadcom d.o.o., Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/11-03/09

Urbroj: 541-04-1/3-11-37

Zagreb, 28. studenoga 2011.

Ravnatelj
prof. dr. sc. Željko Bačić, v. r.

Odluka, NN 145/2011-2953
## Pravilnik o dopuni Pravilnika o pravima, uvjetima i načinu korištenja zdravstvene zaštite u inozemstvu

### NN 145/2011 (15.12.2011.), Pravilnik o dopuni Pravilnika o pravima, uvjetima i načinu korištenja zdravstvene zaštite u inozemstvu

HRVATSKI ZAVOD ZA ZDRAVSTVENO OSIGURANJE

2955

Na osnovi članka 20. stavka 3. i članka 60. stavka 5. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.), članka 26. točke 9. i 16. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 27. sjednici održanoj 15. studenoga 2011. godine, uz suglasnost ministra nadležnog za zdravstvo, donijelo je

PRAVILNIK

O DOPUNI PRAVILNIKA O PRAVIMA, UVJETIMA I NAČINU KORIŠTENJA ZDRAVSTVENE ZAŠTITE U INOZEMSTVU

Članak 1.

U Pravilniku o pravima, uvjetima i načinu korištenja zdravstvene zaštite u inozemstvu (»Narodne novine« broj 50/09., 118/09., 4/10., 13/10., 14/10, 1/11., 16/11., 31/11. i 93/11.) iza članka 25.a dodaje se novi članak 25.b koji glasi:

»Članak 25.b

»Na prijedlog liječničkog konzilija ugovorne zdravstvene ustanove iz članka 22. stavka 2. ovog Pravilnika, te nalaza, mišljenja i ocjene liječničkog povjerenstva Direkcije Zavoda, može se, radi potrebe edukacije, odobriti boravak u inozemstvu doktoru specijalisti te zdravstvene ustanove za vrijeme liječenja osigurane osobe koja se upućuje na liječenje u inozemstvo.

Doktoru specijalisti iz stavka 1. ovog članka osigurava se na teret sredstava obveznog zdravstvenog osiguranja naknada koja maksimalno po danu boravka u inozemstvu može biti u visini dnevnice utvrđene u članku 25. a stavku 2. ovog Pravilnika.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/188

Urbroj: 338-01-01-11-1

Zagreb, 15. studenoga 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 145/2011-2955
## Odluka o imenovanju sudaca Vrhovnog suda Republike Hrvatske

### NN 145/2011 (15.12.2011.), Odluka o imenovanju sudaca Vrhovnog suda Republike Hrvatske

DRŽAVNO SUDBENO VIJEĆE

2957

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« br. 116/10 i 57/11 u daljnjem dijelu teksta ZDSV), Državno sudbeno vijeće je na 24. sjednici, održanoj 10. studenoga 2011. donijelo

ODLUKU

O IMENOVANJU SUDACA

Za suce Vrhovnog suda Republike Hrvatske imenuju se

DRAGAN KATIĆ, sudac Županijskog suda u Rijeci

ŽELJKO ŠARIĆ, sudac Županijskog suda u Zagrebu.

Imenovani kandidati stupit će na dužnost 1. siječnja 2012.

Broj: IS-18/11

Zagreb, 10. studenoga 2011.

Predsjednik
Ranko Marijan, v. r.

Odluka, NN 145/2011-2957
## Odluka o imenovanju sutkinje Županijskog suda u Rijeci

### NN 145/2011 (15.12.2011.), Odluka o imenovanju sutkinje Županijskog suda u Rijeci

DRŽAVNO SUDBENO VIJEĆE

2958

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« br. 116/10 i 57/11 u daljnjem dijelu teksta ZDSV), Državno sudbeno vijeće je na 23. sjednici, održanoj 3. studenoga 2011. donijelo

ODLUKU

O IMENOVANJU SUTKINJE

Za sutkinju Županijskog suda u Rijeci imenuje se

LORETA SRŠEN, sutkinja Općinskog suda u Rijeci.

Imenovana kandidatkinja stupit će na dužnost 1. prosinca 2011.

Broj: IS-22/11

Zagreb, 3. studenoga 2011.

Predsjednik
Ranko Marijan, v. r.

Odluka, NN 145/2011-2958
## Indeks proizvođačkih cijena industrijskih proizvoda na domaćem tržištu u studenome 2011.

### NN 145/2011 (15.12.2011.), Indeks proizvođačkih cijena industrijskih proizvoda na domaćem tržištu u studenome 2011.

DRŽAVNI ZAVOD ZA STATISTIKU

2962

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2011.

Indeks proizvođačkih cijena industrijskih proizvoda na domaćem tržištu u studenome 2011. u odnosu na listopad 2011. iznosi **100,5**.

Klasa: 954-02/11-01/13

Urbroj: 555-06-04-03-11-11

Zagreb, 8. prosinca 2011.

Ravnatelj
dr. sc. Ivan Kovač, v. r.

Ostalo, NN 145/2011-2962
## Pravilnik o izmjenama Pravilnika o proglašavanju turističkih općina i gradova i o razvrstavanju naselja u turističke razrede

### NN 146/2011 (16.12.2011.), Pravilnik o izmjenama Pravilnika o proglašavanju turističkih općina i gradova i o razvrstavanju naselja u turističke razrede

MINISTARSTVO TURIZMA

2964

Na temelju članka 8. stavka 2. Zakona o članarinama u turističkim zajednicama (»Narodne novine«, broj 152/08. i 88/10.), ministar turizma donosi

PRAVILNIK

O IZMJENAMA PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, broj 122/09., 9/10. – isp., 61/10., 82/10., 36/11. i 89/11.) u Tabeli I u točki XVII. SPLITSKO-DALMATINSKA ŽUPANIJA u popisu gradova, u gradu Visu za naselje Plisko Polje razred C mijenja se u razred D, u gradu Omišu za naselje Lokva Rogoznica razred B mijenja se u razred C.

U točki XVIII. ISTARSKA ŽUPANIJA u popisu općina brišu se naselja Kaštelir – Castelliere, Labinci – S. Domenica i Rogovići, a za općinu Kaštelir-Labinci – Castelliere – S. Domenica razred C mijenja se u razred B.

Članak 2.

Ovaj Pravilnik stupa na snagu 1. siječnja 2012. godine i objavit će se u »Narodnim novinama«.

Klasa: 011-01/11-02/15
Urbroj: 529-05-11-01
Zagreb, 14. listopada 2011.

Ministar
Damir Bajs, v. r.

Pravilnik, NN 146/2011-2964
## Odluka o izmjeni Statuta Hrvatskog zavoda za mirovinsko osiguranje

### NN 146/2011 (16.12.2011.), Odluka o izmjeni Statuta Hrvatskog zavoda za mirovinsko osiguranje

HRVATSKI ZAVOD ZA MIROVINSKO OSIGURANJE

2967

Na temelju članka 128. stavka 1. Zakona o mirovinskom osiguranju (»Narodne novine«, broj 102/98., 127/00., 59/01., 109/01., 147/02., 117/03., 30/04., 177/04., 92/05., 43/07., 79/07., 35/08., 40/10., 121/10., 130/10. – pročišćeni tekst i 61/11. i 114/11.) i članka 54. stavka 1. Zakona o ustanovama (»Narodne novine«, broj 76/93., 29/97., 47/99. i 35/08.), Upravno vijeće Hrvatskog zavoda za mirovinsko osiguranje, na sjednici održanoj 24. listopada 2011., donijelo je

ODLUKU

O IZMJENI STATUTA HRVATSKOG ZAVODA ZA MIROVINSKO OSIGURANJE

Članak 1.

U Statutu Hrvatskog zavoda za mirovinsko osiguranje (»Narodne novine«, broj 163/98. i 86/03.) u članku 13. točka 18. mijenja se i glasi:

»Područna služba u Krapini, sa sjedištem u Krapini, za područje Krapinsko-zagorske županije,«

Članak 2.

Ova odluka objavljuje se u »Narodnim novinama« nakon donošenja odluke Vlade Republike Hrvatske o njenom potvrđivanju i stupa na snagu osmoga dana od dana objave.

Klasa: 041-01-11-02/7
Urbroj: 341-99-01/01-11/3
Zagreb, 24. listopada 2011.

Predsjednik
Upravnog vijeća Hrvatskog zavoda za mirovinsko osiguranje
mr. sc. Niko Raič, v. r.

Odluka, NN 146/2011-2967
## Rješenje kojim se izdaje suglasnost Gordanu Šumanoviću za obavljanje funkcije člana Uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba

### NN 146/2011 (16.12.2011.), Rješenje kojim se izdaje suglasnost Gordanu Šumanoviću za obavljanje funkcije člana Uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

2973

Na temelju članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 14. stavka 5. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10 i 114/11) u postupku izdavanja suglasnosti Gordanu Šumanoviću iz Zagreba, Kikićeva 9 za obavljanje funkcije člana uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba, Heinzelova 44, pokrenutom na zahtjev Raiffeisenbank Austria d.d. iz Zagreba, Petrinjska 59, zastupanoj po Vesni Ciganek-Vuković i Vlasti Žubrinić-Pick, Hrvatska agencija za nadzor financijskih usluga 8. prosinca 2011. godine donosi

RJEŠENJE

1. Izdaje se suglasnost Gordanu Šumanoviću iz Zagreba, Kikićeva 9, za obavljanje funkcije člana uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba, Heinzelova 44.

2. Izreka ovog rješenja objavit će se u »Narodnim novinama«.

Klasa: UP/I-140-01/11-31/7

Urbroj: 326-113-11-3

Zagreb, 8. prosinca 2011.

Zamjenik Predsjednika Uprave
Željko Kopčić, v. r.

Rješenje, NN 146/2011-2973
## Ispravak Pravilnika o načinu provedbe unutarnje kontrole i nadzora rada službenika i ustrojstvenih jedinica Ministarstva unutarnjih poslova

### NN 146/2011 (16.12.2011.), Ispravak Pravilnika o načinu provedbe unutarnje kontrole i nadzora rada službenika i ustrojstvenih jedinica Ministarstva unutarnjih poslova

MINISTARSTVO UNUTARNJIH POSLOVA

2983

Nakon izvršene usporedbe s izvornim tekstom utvrđena je pogreška u Pravilniku o načinu provedbe unutarnje kontrole i nadzora rada službenika i ustrojstvenih jedinica Ministarstva unutarnjih poslova koji je objavljen u »Narodnim novinama« broj 141/2011. od 7. prosinca 2011. godine, te se daje

ISPRAVAK

PRAVILNIKA O NAČINU PROVEDBE UNUTARNJE KONTROLE I NADZORA RADA SLUŽBENIKA I USTROJSTVENIH JEDINICA MINISTARSTVA UNUTARNJIH POSLOVA

U Pravilniku o načinu provedbe unutarnje kontrole i nadzora rada službenika i ustrojstvenih jedinica Ministarstva unutarnjih poslova (»Narodne novine« broj 141/2011), iza podnaslova: »4. Završna odredba« umjesto riječi: »Članak 23.« trebaju stajati riječi: »Članak 21.«.

Broj: 511-01-152-44749/8-2011.

Zagreb, 13. prosinca 2011.

Ministar
Tomislav Karamarko, v. r.

Ostalo, NN 146/2011-2983
## Odluka o davanju suglasnosti na Statut Agencije za kvalitetu i akreditaciju u zdravstvu i socijalnoj skrbi

### NN 147/2011 (19.12.2011.), Odluka o davanju suglasnosti na Statut Agencije za kvalitetu i akreditaciju u zdravstvu i socijalnoj skrbi

VLADA REPUBLIKE HRVATSKE

2984

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), a u vezi s člankom 42. podstavkom 1. Zakona o kvaliteti zdravstvene zaštite i socijalne skrbi (»Narodne novine«, broj 124/2011), Vlada Republike Hrvatske je na sjednici održanoj 16. prosinca 2011. godine donijela

ODLUKU

O DAVANJU SUGLASNOSTI NA STATUT AGENCIJE ZA KVALITETU I AKREDITACIJU U ZDRAVSTVU I SOCIJALNOJ SKRBI

I.

Daje se suglasnost na Statut Agencije za kvalitetu i akreditaciju u zdravstvu i socijalnoj skrbi, koji je Upravno vijeće Agencije za kvalitetu i akreditaciju u zdravstvu i socijalnoj skrbi donijelo na sjednici održanoj 7. prosinca 2011. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 500-01/11-02/03

Urbroj: 5030104-11-1

Zagreb, 16. prosinca 2011.

Predsjednica
Jadranka Kosor, dipl. iur., v. r.

Odluka, NN 147/2011-2984
## Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

### NN 147/2011 (19.12.2011.), Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

MINISTARSTVO OBRANE

2986

Na temelju članka 140. stavka 2. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/07, 88/09 i 124/09), donosim

PRAVILNIK

O IZMJENAMA PRAVILNIKA O VRSTAMA POHVALA I NAGRADA, UVJETIMA I POSTUPKU NJIHOVE DODJELE

Članak 1.

U Pravilniku o vrstama pohvala i nagrada, uvjetima i postupku njihove dodjele (»Narodne novine«, broj 95/03, 108/03, 81/06 i 40/11), u članku 14. iza riječi: »pripadnicima Oružanih snaga« dodaju se riječi: »i djelatnicima Ministarstva obrane«.

Članak 2.

U članku 15. stavku 1. riječi: »Oružanih snaga« brišu se.

Točka 2.a briše se.

Članak 3.

U članku 17. stavku 1. iza riječi: »jačanju borbene spremnosti,« dodaju se riječi: »osobit doprinos izvršavanju misija ili zadaća Oružanih snaga i Ministarstva obrane kroz uspješno obavljene zadaće i ostvarene natprosječne rezultate«.

Članak 4.

Članak 17.a briše se.

Članak 5.

U članku 19. stavku 1. riječi: »te uzorno obavljanje službe« zamjenjuju se riječima: »,uzorno obavljanje službe i ostvarene natprosječne rezultate u obavljanju službe«.

Članak 6.

U članku 20. stavku 1. riječi: »te uspješnoj provedbi borbenih i drugih zadaća« zamjenjuju se riječima: »te osobit doprinos izvršavanju misija ili zadaća Oružanih snaga i Ministarstva obrane kroz uspješno obavljene zadaće i ostvarene natprosječne rezultate«.

Članak 7.

U članku 21. stavku 1. riječi: »te uspješnu provedbu borbenih i drugih zadaća« zamjenjuju se riječima: »,uspješnu provedbu borbenih i drugih zadaća te uzorno obavljanje službe«.

Članak 8.

Ovaj Pravilnik stupa na snagu danom objave u »Narodnim novinama«.

Klasa: 023-03/11-04/9

Urbroj: 512-01-11-6

Zagreb, 30. studenoga 2011.

Ministar
dr. sc. Davor Božinović, v. r.

Pravilnik, NN 147/2011-2986
## Državni zavod za statistiku objavljuje

### NN 147/2011 (19.12.2011.), Državni zavod za statistiku objavljuje

DRŽAVNI ZAVOD ZA STATISTIKU

2992

Državni zavod za statistiku objavljuje

INDEKS

POTROŠAČKIH CIJENA U STUDENOME 2011.

Indeks potrošačkih cijena u studenome 2011. u odnosu na listopad 2011. iznosi 100,2.

Klasa: 957-04/11-01/17
Urbroj: 555-09-07-11-2
Zagreb, 15. prosinca 2011.

Ravnatelj
dr. sc. Ivan Kovač, v. r.

Ostalo, NN 147/2011-2992
## Pravilnik o izmjenama Pravilnika o izravnim plaćanjima u poljoprivredi, potporamka za očuvanje izvornih i zaštićenih pasmina domaćih životinja, potporama za ekološku i integriranu poljoprivrednu proizvodnju i potporama za područja s težim uvjetima gospodarenja u poljoprivredi

### NN 148/2011 (20.12.2011.), Pravilnik o izmjenama Pravilnika o izravnim plaćanjima u poljoprivredi, potporamka za očuvanje izvornih i zaštićenih pasmina domaćih životinja, potporama za ekološku i integriranu poljoprivrednu proizvodnju i potporama za područja s težim uvjetima gospodarenja u poljoprivredi

MINISTARSTVO POLJOPRIVREDE, RIBARSTVA I RURALNOG RAZVOJA

2997

Na temelju članka 18. stavka 2., članka 41. i članka 60. stavka 2. Zakona o državnoj potpori poljoprivredi i ruralnom razvoju (»Narodne novine«, br. 92/10, 127/10 i 124/11) ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O IZRAVNIM PLAĆANJIMA U POLJOPRIVREDI, POTPORAMA ZA OČUVANJE IZVORNIH I ZAŠTIĆENIH PASMINA DOMAĆIH ŽIVOTINJA, POTPORAMA ZA EKOLOŠKU I INTEGRIRANU POLJOPRIVREDNU PROIZVODNJU I POTPORAMA ZA PODRUČJA S TEŽIM UVJETIMA GOSPODARENJA U POLJOPRIVREDI

Članak 1.

U Pravilniku o izravnim plaćanjima u poljoprivredi, potporama za očuvanje izvornih i zaštićenih pasmina domaćih životinja, potporama za ekološku i integriranu poljoprivrednu proizvodnju i potporama za područja s težim uvjetima gospodarenja u poljoprivredi (»Narodne novine« br. 12/11, 54/11, 81/11 i 129/11), u članku 20. u stavku 1. riječi: »u tekućoj godini« zamjenjuju se riječima: »do 1. ožujka 2012. godine«.

Stavak 2. mijenja se i glasi:

»(2) Korisnik ostvaruje plaćanja za tov goveda po grlu, uz uvjet da je do 31. prosinca 2011. godine grlo držano u tovu najmanje 210 dana za ženska grla ili najmanje 250 dana za muška grla i da je do 31. prosinca 2011. godine dostiglo dob od najmanje 12 mjeseci, a do isporuke na klanje dob do najviše 24 mjeseca.«

U stavku 6. podtočka 2. mijenja se i glasi:

»– do 10. ožujka 2012. godine za grla isporučena na klanje od 1. srpnja 2011. godine do 1. ožujka 2012. godine.«

U stavku 9. podtočka 2. mijenja se i glasi:

»– do 20. ožujka 2012. godine za grla isporučena na klanje od 1. srpnja 2011. godine do 1. ožujka 2012. godine.«

Članak 2.

U članku 54. točki 3. podtočka 2. mijenja se i glasi:

»– za grla isporučena na klanje od 1. srpnja 2011. godine do 1. ožujka 2012. godine – do 30. lipnja 2012. godine.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/193

Urbroj: 525-05-1-0207/11-21

Zagreb, 16. prosinca 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 148/2011-2997
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 148/2011 (20.12.2011.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

2999

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08,137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11 i 112/11).

Iza rednog broja 236. dodaju se brojevi i riječi:

»237. » Ustanova za zdravstvenu skrb Špiranović za medicinu rada i športa. Osijek, S. Radića 54«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-05-1-1/3-11-65

Zagreb, 14. prosinca 2011.

Potpredsjednik Vlade
 i ministar zdravstva i socijalne skrbi
mr. Darko Milinović, dr. med., v. r.

Rješenje, NN 148/2011-2999
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 148/2011 (20.12.2011.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

3000

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09 , 138/09, 14/10, 31/10, 44/10, 79/10, 120/10, 133/10, 12/11, 34/11, 44/11, 58/11, 68/11, 87/11, 112/11 i 136/11).

U točki I. iza rednog broja 80. dodaju se brojevi i riječi:

»81. Ustanova za zdravstvenu skrb dr. Špiranović za medicinu rada i športa, Osijek, S. Radića 54.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-11-80

Zagreb, 14. prosinca 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 148/2011-3000
## Pravilnik o izmjeni i dopuni Pravilnika o stručnom nadzoru nad radom medicinskih sestara

### NN 148/2011 (20.12.2011.), Pravilnik o izmjeni i dopuni Pravilnika o stručnom nadzoru nad radom medicinskih sestara

HRVATSKA KOMORA MEDICINSKIH SESTARA

3003

Na temelju članka 26. Zakona o sestrinstvu (»Narodne novine« broj 121/03, 117/08 i 57/11), članka 21. Zakona o izmjenama i dopunama Zakona o sestrinstvu (»Narodne novine« broj 57/11), 19. Statuta Hrvatske komore medicinskih sestara od 28. listopada 2010. godine (pročišćeni tekst) Vijeće Komore na 34. sjednici održanoj 30. rujna 2011. donosi

PRAVILNIK

O IZMJENI I DOPUNI PRAVILNIKA O STRUČNOM NADZORU NAD RADOM MEDICINSKIH SESTARA

Članak 1.

U Pravilniku o stručnom nadzoru nad radom medicinskih sestara (»Narodne novine« broj 92/04 i 3/11) dodaje se novi članak 19. i glasi:

»Odredbe ovog Pravilnika primjenjuju se na zdravstvene radnike koji rade na poslovima medicinskih sestara.«

Dosadašnji članak 19. postaje članak 20.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 008-04/11-01/03

Broj: 381-1-3-11-02

Zagreb, 30. rujna 2011.

Predsjednica Vijeća HKMS
Marija Orlić Šumić, diplomirana medicinska sestra, v. r.

Pravilnik, NN 148/2011-3003
## Odluka o odlikovanju Petra Šimac Redom kneza Domagoja s ogrlicom

### NN 149/2011 (21.12.2011.), Odluka o odlikovanju Petra Šimac Redom kneza Domagoja s ogrlicom

PREDSJEDNIK REPUBLIKE HRVATSKE

3005

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 12. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuje se

PETAR (Josip) ŠIMAC.

Klasa: 060-03/11-07/07
Urbroj: 71-03/3-11-02
Zagreb, 4. studenoga 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 149/2011-3005
## Odluka o odlikovanju Redom Nikole Šubića Zrinskog

### NN 149/2011 (21.12.2011.), Odluka o odlikovanju Redom Nikole Šubića Zrinskog

PREDSJEDNIK REPUBLIKE HRVATSKE

3006

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, u prigodi 20. obljetnice osnutka i ustrojavanja Hrvatskog ratnog zrakoplovstva i protuzračne obrane, za iskazano junaštvo njihovih pripadnika u Domovinskom ratu, odlikuju se

1. MJEŠOVITA ZRAKOPLOVNA ESKADRILA – SPLIT

2. 21. ESKADRILA LOVAČKIH ZRAKOPLOVA

3. SAMOSTALNI ZRAKOPLOVNI VOD OSIJEK.

Klasa: 060-03/11-08/13
Urbroj: 71-03/3-11-02
Zagreb, 8. prosinca 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 149/2011-3006
## Odluka o odlikovanju Dragana Dukmenića Redom Nikole Šubića Zrinskog

### NN 149/2011 (21.12.2011.), Odluka o odlikovanju Dragana Dukmenića Redom Nikole Šubića Zrinskog

PREDSJEDNIK REPUBLIKE HRVATSKE

3007

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

DRAGAN (Karlo) DUKMENIĆ.

Klasa: 060-03/11-08/12
Urbroj: 71-03/3-11-02
Zagreb, 10. studenoga 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 149/2011-3007
## Odluka o odlikovanju 15. mješovitog protuoklopnog artiljerijskog diviziona Križevci Redom Nikole Šubića Zrinskog

### NN 149/2011 (21.12.2011.), Odluka o odlikovanju 15. mješovitog protuoklopnog artiljerijskog diviziona Križevci Redom Nikole Šubića Zrinskog

PREDSJEDNIK REPUBLIKE HRVATSKE

3008

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njegovih pripadnika u Domovinskom ratu, odlikuje se

15. MJEŠOVITI PROTUOKLOPNI ARTILJERIJSKI DIVIZION KRIŽEVCI.

Klasa: 060-03/11-08/11
Urbroj: 71-03/3-11-02
Zagreb, 3. listopada 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 149/2011-3008